**ส่วนที่ 1**

**สรุปข้อมูลสำคัญของตราสารแสดงสิทธิในหลักทรัพย์ต่างประเทศ**

**ข้อมูลสรุปนี้เป็นส่วนหนึ่งของแบบแสดงรายการข้อมูลและหนังสือชี้ชวน ซึ่งเป็นเพียงข้อมูลสรุปเกี่ยวกับการเสนอขาย   
ลักษณะและความเสี่ยงของตราสารที่เสนอขาย ดังนั้น ผู้ลงทุนต้องศึกษาข้อมูลในรายละเอียดจากหนังสือชี้ชวนฉบับเต็ม   
ซึ่งสามารถขอได้จากผู้จัดจำหน่ายหลักทรัพย์และผู้ออกตราสาร หรืออาจศึกษาข้อมูลในแบบแสดงรายการข้อมูล   
หนังสือชี้ชวน และข้อกำหนดสิทธิ ที่บริษัทยื่นต่อสำนักงาน ก.ล.ต. ได้ที่ website ของสำนักงาน ก.ล.ต.**

**รูปแบบการเสนอขายและข้อมูลของตราสาร**

**🞏 กรณีตราสารแสดงสิทธิของผู้ฝากทรัพย์สินที่เป็นหลักทรัพย์ต่างประเทศ (จำกัดอัตราอ้างอิงของตราสารที่ 1 ต่อ 1 เท่านั้น)**

* **รูปแบบการเสนอขาย**

🞏 โดยการเปิดให้ผู้ลงทุน**จองซื้อ**ตามจำนวนและภายในระยะเวลาที่กำหนด (public offering)

🞏 โดยการ**ทยอยขาย**ตราสารแสดงสิทธิในหลักทรัพย์ต่างประเทศผ่านระบบการซื้อขายในตลาดหลักทรัพย์ (direct listing)

ทั้งนี้ ต้องระบุมาตรการคุ้มครองผู้ถือตราสารหากผู้ออกตราสารไม่สามารถกระจายการถือตราสารได้ตามหลักเกณฑ์ของตลาดหลักทรัพย์ด้วย โดยต้องระบุอย่างชัดเจนถึงวิธีการในการให้สิทธิแก่ผู้ถือตราสารที่จะไถ่ถอนตราสาร การจัดให้มีการรับซื้อตราสาร หรือวิธีการอื่นใดเพื่อจัดการความเสี่ยงเกี่ยวกับสภาพคล่องของตราสารดังกล่าว

.................................................................................................................................................................................................................

* **ข้อมูลของตราสาร**
* จำนวนหน่วยที่ได้รับอนุญาตให้เสนอขาย : ……………………………… หน่วย
* ราคาที่คาดว่าจะเสนอขาย : ………………………บาท/หน่วย (โปรดระบุวิธีการคำนวณราคา)

................................................................................................................................................................................................................................................................................................................................................................................................................

* มูลค่าที่คาดว่าจะเสนอขาย : ………………………บาท (ประมาณการตามราคาที่คาดว่าจะเสนอขายทั้งในสกุลบาทและสกุลดอลลาร์สหรัฐ)
* **ความเสี่ยงของตราสาร**

1)................................................................................................................................................................................

2)................................................................................................................................................................................

**🞏 กรณี ใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ**

**อัตราอ้างอิงของตราสาร : (สามารถกำหนดเป็นอัตราส่วนอื่น ๆ ได้นอกเหนือจาก อัตราส่วน 1 ต่อ 1)**

🞏 อัตรา 1 ต่อ 1

🞏 อื่น ๆ (โปรดระบุอัตราส่วนตราสารแสดงสิทธิ ต่อหลักทรัพย์อ้างอิงต่างประเทศ)

**รูปแบบการเสนอขาย**

🞏 โดยการเปิดให้ผู้ลงทุน**จองซื้อ**ตามจำนวนและภายในระยะเวลาที่กำหนด (public offering)

🞏 โดยการ**ทยอยขาย**ตราสารแสดงสิทธิในหลักทรัพย์ต่างประเทศผ่านระบบการซื้อขายในตลาดหลักทรัพย์ (direct listing)

ทั้งนี้ ในกรณีที่เป็นการเสนอขายในรูปแบบ direct listing อาจเกิดความเสี่ยงจากการที่ผู้ขออนุญาตไม่สามารถดำเนินการ  
ให้เป็นไปตามหลักเกณฑ์มูลค่าการจองซื้อ และจำนวนผู้จองซื้อขั้นต่ำได้

**ตราสารแสดงสิทธิในหลักทรัพย์ต่างประเทศของ   
บริษัท Vincom Retail Joint Stock Company  
ออกโดย บริษัทหลักทรัพย์ หยวนต้า (ประเทศไทย) จำกัด** **ประเภทหลักทรัพย์ต่างประเทศ : 🗹 หุ้นสามัญ 🞏 หน่วยของโครงการจัดการลงทุนต่างประเทศ ซึ่งมีลักษณะครบถ้วนตามหลักเกณฑ์การอนุญาตให้เสนอขายหน่วยของโครงการจัดการลงทุนต่างประเทศตามที่กำหนดในประกาศคณะกรรมการกำกับตลาดทุนว่าด้วยข้อกำหนดเกี่ยวกับการเสนอขายหน่วยของโครงการจัดการลงทุนต่างประเทศ (**โครงการที่มีการบริหารจัดการกองทุนในลักษณะเชิงรับ (Passive Management**))🞏** **ตราสารหรือหลักฐานแสดงสิทธิในทรัพย์สินของกองทุนต่างประเทศที่มีนโยบายการลงทุนในอสังหาริมทรัพย์หรือโครงสร้างพื้นฐาน ไม่ว่าจะจัดตั้งในรูปบริษัท กองทรัสต์ หรือรูปแบบอื่นใด**

**🗹 กรณี ใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ (สามารถกำหนดอัตราอ้างอิงของตราสารที่นอกเหนือจากอัตราส่วน 1 ต่อ 1 ได้)**

1. **คำจำกัดความ**

“ผู้ออกตราสาร” หมายถึง บริษัทหลักทรัพย์ หยวนต้า (ประเทศไทย) จำกัด

“ตราสาร” หมายถึง ใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ โดยมีหลักทรัพย์อ้างอิงเป็นบริษัท Vincom Retail Joint Stock Company ออกโดยบริษัทหลักทรัพย์ หยวนต้า (ประเทศไทย) จำกัด

“หลักทรัพย์ต่างประเทศ” หมายถึง บริษัท Vincom Retail Joint Stock Company ซึ่งเป็นหลักทรัพย์ที่ทะเบียนในตลาดหลักทรัพย์ตลาดหลักทรัพย์นครโฮจิมินห์ (Ho Chi Minh Stock Exchange) ประเทศเวียดนาม ซื้อขายในสกุลเงิน VND

“สำนักงาน ก.ล.ต.” หมายถึง สำนักงานคณะกรรมการกำกับหลักทรัพย์และตลาดหลักทรัพย์

* **อัตราอ้างอิงของตราสาร**

🞏 อัตรา 1 ต่อ 1

🗹 อื่น ๆ อัตราส่วน 1 ต่อ 10 DR

1. **รูปแบบการเสนอขาย**

🗹 โดยการเปิดให้ผู้ลงทุน**จองซื้อ**ตามจำนวนและภายในระยะเวลาที่กำหนด (public offering)

🞏 โดยการ**ทยอยขาย**ตราสารแสดงสิทธิในหลักทรัพย์ต่างประเทศผ่านระบบการซื้อขายในตลาดหลักทรัพย์ (direct listing) ทั้งนี้ ต้องระบุมาตรการคุ้มครองผู้ถือตราสารหากผู้ออกตราสารไม่สามารถกระจายการถือตราสารได้ตามหลักเกณฑ์ของตลาดหลักทรัพย์ด้วย โดยต้องระบุอย่างชัดเจนถึงวิธีการในการให้สิทธิแก่ผู้ถือตราสารที่จะไถ่ถอนตราสาร การจัดให้มีการรับซื้อตราสาร หรือวิธีการอื่นใดเพื่อจัดการความเสี่ยงเกี่ยวกับสภาพคล่องของตราสารดังกล่าว

1. **ข้อมูลของตราสาร**

* จำนวนหน่วยที่ได้รับอนุญาตให้เสนอขาย : ……………. หน่วย
* ราคาที่คาดว่าจะเสนอขาย : ……… บาท

วิธีการคำนวณราคา : ราคาเสนอขายตราสาร จะคำนวณจากราคาตลาดของหลักทรัพย์อ้างอิงต่างประเทศแปลงด้วยอัตราอ้างอิงของตราสารและอัตราแลกเปลี่ยน รวมถึงค่าใช้จ่ายตามที่ระบุไว้ในข้อ 8 ส่วนที่ 2 ของเอกสารฉบับนี้ โดยผู้ดูแลสภาพคล่องจะรักษาสภาพคล่อง ตามแนวทางที่ระบุไว้ในส่วนที่ 6 รายละเอียดวิธีการดูแลสภาพคล่อง ของเอกสารแนบท้ายข้อกำหนดสิทธิ

* มูลค่าที่คาดว่าจะเสนอขาย : ……………. บาท

1. **ความเสี่ยงของตราสาร**

ผู้ลงทุนควรทราบว่าความเสี่ยงที่จะกล่าวไม่ใช่ความเสี่ยงทั้งหมดของการลงทุนในตราสาร **ผลตอบแทนของตราสารมีผลกระทบจากหลายปัจจัยที่ทำให้มูลค่าตราสารมีความผันผวนเพิ่มขึ้นหรือลดลงได้ โดยอาจมีปัจจัยความเสี่ยงอื่นๆ ที่ผู้ออกตราสารยังไม่อาจคาดการณ์ได้ในขณะนี้ หรืออาจมีปัจจัยความเสี่ยงอื่นๆที่มีอยู่ในขณะนี้ ซึ่งผู้ออกตราสารพิจารณาแล้วเห็นว่าเป็นปัจจัยความเสี่ยงที่ยังไม่มีนัยสำคัญ ทั้งนี้ ผู้ลงทุนควรใช้ความระมัดระวังในการพิจารณาและควรศึกษาข้อมูลที่ระบุไว้ในเอกสารฉบับนี้ รวมถึงศึกษาข้อมูลหลักทรัพย์ต่างประเทศหรือหลักทรัพย์อ้างอิงอย่างรอบคอบก่อนการตัดสินใจลงทุน**

**4.1 ความเสี่ยงในเรื่องความผันผวนของราคาตราสาร**

ความผันผวนของราคาตราสาร เกิดได้จากปัจจัยต่างๆทั้งในด้านเศรษฐกิจ การเมือง สังคม การเก็งกำไรของหลักทรัพย์ ทำให้หลักทรัพย์มีความเสี่ยงในด้านความผันผวนของราคาได้ ซึ่งอาจส่งผลกระทบต่อนักลงทุน เช่น การเปลี่ยนแปลงของราคาหลักทรัพย์อ้างอิงต่างประเทศ อาจทำให้ผู้ถือตราสารได้รับผลขาดทุน เป็นต้น เนื่องจากราคาของตราสารจะมีการเปลี่ยนแปลงและเคลื่อนไหวไปในทิศทางที่สอดคล้องกับหลักทรัพย์อ้างอิง อย่างไรก็ดี อาจมีกรณีที่ราคาของตราสารอาจจะไม่เคลื่อนไหวสอดคล้องกับหลักทรัพย์อ้างอิงได้ ซึ่งเกิดได้จากหลายปัจจัย เช่น อัตราแลกเปลี่ยน เวลาทำการของตลาดหลักทรัพย์ต่างประเทศและตลาดหลักทรัพย์ไทยที่ไม่ตรงกัน ราคาสูงสุด/ต่ำสุดที่แตกต่างกันระหว่างตราสารและหลักทรัพย์อ้างอิง รวมไปถึงสถานะทางการเงินของผู้ออกหลักทรัพย์ต่างประเทศ โดยผู้ออกตราสารขอไม่รับรองความเสี่ยงที่เกิดจากความผันผวนของราคาตราสารที่เกิดขึ้น

**4.2 ความเสี่ยงของอัตราแลกเปลี่ยนเงินตราต่างประเทศ**

การซื้อขายหลักทรัพย์ต่างประเทศจะต้องใช้สกุลเงินต่างประเทศในการทำธุรกรรม ซึ่งการแลกเปลี่ยนค่าเงินนั้นจะมีความผันผวนและเปลี่ยนแปลงไปในแต่ละช่วงเวลา หรือปัจจัยต่างๆที่เกิดขึ้น เช่น สภาวะทางเศรษฐกิจ ปัจจัยพื้นฐานของเศรษฐกิจ การเก็งกำไรของค่าเงิน นโยบายทางการเงิน รวมไปถึงกฎเกณฑ์ที่เกี่ยวข้องกับการแลกเปลี่ยนเงินตรา อาจทำให้เกิดผลกระทบต่อการลงทุนในตราสารและผลตอบแทนของการลงทุนในตราสาร เช่นในกรณีที่ค่าเงินบาทแข็งค่า/อ่อนค่า จะส่งผลต่อราคาตราสารลดลง/เพิ่มขึ้น เมื่อเทียบกับราคาหลักทรัพย์อ้างอิง รวมถึงส่งผลกระทบต่อการจ่ายสิทธิประโยชน์ของตราสาร เช่น ในกรณีที่ผู้ถือตราสารได้รับ**เงินปันผลอาจส่งผลกระทบให้เงินปันผลที่ได้รับมีมูลค่าลดลง/เพิ่มขึ้นได้** ทั้งนี้ ผู้ออกตราสารได้มีการป้องกันความเสี่ยงจากอัตราแลกเปลี่ยนตามดุลพินิจของ  
ผู้ออกตราสาร **อย่างไรก็ดี การทำธุรกรรมป้องกันความเสี่ยงอาจมีต้นทุน ซึ่งทำให้ผลตอบแทนของการถือตราสารโดยรวมลดลงจากต้นทุนที่เพิ่มได้ นอกจากนี้ ยังมีความเสี่ยงที่อัตราแลกเปลี่ยนที่ผู้ออกตราสารใช้ในการคำนวณมูลค่าหลักทรัพย์และ/หรือผลประโยชน์ต่างๆอาจไม่ใช่อัตราแลกเปลี่ยนที่ดีที่สุดในตลาด ณ ขณะนั้น**

**4.3 ความเสี่ยงเรื่องสภาวะตลาดในต่างประเทศ**

หลักทรัพย์อ้างอิงของตราสารได้มีการจดทะเบียนในต่างประเทศและมีข้อกำหนด กฎระเบียบที่ต่างกัน รวมถึงสภาวะ ทางด้านเศรษฐกิจ การเมือง ที่แตกต่างกันออกไปในแต่ละประเทศ ทำให้มีความไม่แน่นอนเกิดขึ้นกับตราสารได้ รวมถึงสถานการณ์การถูกพักการขายของหลักทรัพย์แบบครั้งคราวในตลาดหลักทรัพย์ต่างประเทศ อาจส่งผลกระทบต่อปริมาณและราคาของหลักทรัพย์ได้

**4.4 ความเสี่ยงด้านสภาพคล่อง**

เนื่องจากผู้ถือตราสารอาจมีความต้องการในการขายตราสารของตนเอง แต่ไม่สามารถขายได้ หรือขายได้ในราคาที่ต่ำกว่าที่ต้องการ   
อันเนื่องมาจากสาเหตุของการขาดสภาพคล่อง เช่น เวลาทำการของตลาดหลักทรัพย์ต่างประเทศ และตลาดหลักทรัพย์ไทยเปิดปิดไม่ตรงกัน ความต้องการปริมาณการซื้อขายในช่วงเวลานั้น หรือเกิดสถานการณ์ต่างๆขึ้น ซึ่งทำให้กระทบต่อสภาพคล่องของตราสารได้ **ทั้งนี้ ผู้ออกตราสารจะจัดให้มีผู้ดูแลสภาพคล่อง ซึ่งดำเนินการ โดยผู้ออกตราสาร หรือบุคคลใดที่ผู้ออกตราสารมอบหมาย   
เพื่อตอบสนองความประสงค์ของผู้ที่ต้องการซื้อหรือขายได้อย่างต่อ เนื่องและมีการบริหารจัดการสภาพคล่องได้อย่างมีประสิทธิภาพจนกว่าจะมีการเปลี่ยนแปลงเป็นอย่างอื่น โดยหากมีการเปลี่ยนแปลง ผู้ออกตราสารจะแจ้งให้ผู้ถือตราสารทราบ**

**4.5 ความเสี่ยงของหลักทรัพย์อ้างอิงต่างประเทศ**

ผู้ถือตราสารอาจมีความเสี่ยงที่เกิดจากการเปลี่ยนแปลงราคาหลักทรัพย์อ้างอิงต่างประเทศ ซึ่งอาจเกิดได้จากหลายปัจจัย เช่น ความเสี่ยงจากการบริหารจัดการเชิงกลยุทธ์ ความเสี่ยงจากการที่ผู้ออกหลักทรัพย์ต่างประเทศไม่สามารถทำกำไรได้ตามเป้าหมาย ความเสี่ยงจากการหยุดชะงักของธุรกิจ **การจัดสรรหุ้นให้แก่ผู้ถือหุ้นเดิม การจ่ายปันผลเป็นหุ้น ที่อาจทำให้ราคาของหลักทรัพย์อ้างอิงต่างประเทศลดลงและส่งผลให้ผู้ถือตราสารอาจได้รับผลขาดทุนได้** เป็นต้น นอกจากนี้ การดำเนินการตาม Corporate Action ต่างๆของผู้ออกหลักทรัพย์ต่างประเทศ เช่น การจ่ายเงินปันผล การเพิ่มทุน ที่อาจทำให้ราคาของหลักทรัพย์อ้างอิงต่างประเทศลดลงและส่งผลให้  
ผู้ถือตราสารอาจได้รับผลขาดทุนได้ อย่างไรก็ตามผู้ออกตราสารจะทำการติดตามการดำเนินการที่เกี่ยวเนื่องกับความเสี่ยงดังกล่าวจากทางผู้ออกหลักทรัพย์ต่างประเทศอย่างใกล้ชิด และทำการเปิดเผยข้อมูลสารสนเทศและสิทธิประโยชน์ของผู้ถือตราสารตามกฎระเบียบของตลาดหลักทรัพย์ไทย

**4.6 ความเสี่ยงจากการดำเนินงานของผู้ออกตราสาร**

ความเสี่ยงจากการดำเนินงานของผู้ออกตราสารเป็นความเสี่ยงที่เกิดจากการไม่สามารถดำเนินธุรกิจตามแผนธุรกิจ หรือกลยุทธ์ที่ผู้ออกตราสารได้กำหนดไว้ โดยความเสี่ยงเชิงกลยุทธ์ที่เกิดขึ้นนั้น อาจเกิดขึ้นได้ทั้งจากปัญหาภายในการดำเนินงานของผู้ออกตราสารเอง หรือจากปัจจัยภายนอกและสภาพแวดล้อมต่างๆ ที่เปลี่ยนแปลงไปจากเดิมที่ได้วางแผนไว้ โดยผู้ออกตราสารได้มีการศึกษาข้อมูลเพื่อเตรียมพร้อมรับมือความเสี่ยงต่างๆ ที่อาจเกิดขึ้นได้ และจัดให้มีระบบการควบคุมภายในที่ดี พัฒนาระบบงานให้มีประสิทธิภาพ รวมถึงแผนการรองรับการดำเนินธุรกิจ เพื่อให้การดำเนินธุรกิจเป็นไปอย่างราบรื่นที่สุด และสามารถรองรับเหตุขัดข้องที่อาจเกิดขึ้นได้อย่างทันเหตุการณ์ เท่าที่ผู้ออกตราสารสามารถรับมือได้ นอกจากนี้ การทำธุรกิจที่เกี่ยวข้องกับบริษัทต่างประเทศ ธนาคารพาณิชย์ในต่างประเทศ และตลาดหลักทรัพย์ในต่างประเทศ ซึ่งบางแห่งอยู่ในช่วงการพัฒนาระบบการให้บริการอย่างต่อเนื่อง เป็นอีกปัจจัยที่ผู้ออกตราสารยังคงมองเป็นความเสี่ยงด้านการทำธุรกิจ เนื่องจากอยู่นอกเหนือการควบคุมของผู้ออกตราสาร

**4.7 ความเสี่ยงกรณีผู้ออกตราสารประสบปัญหาทางการเงินหรือล้มละลาย**

เนื่องจากตราสารแสดงสิทธิในหลักทรัพย์ต่างประเทศ เป็นตราสารที่ความเป็นเจ้าของหลักทรัพย์ต่างประเทศเป็นของผู้ออกตราสารแสดงสิทธิในหลักทรัพย์ต่างประเทศ โดยผู้ถือตราสารมีสิทธิที่จะได้รับผลประโยชน์จากหลักทรัพย์ต่างประเทศนั้น ซึ่งมีความเสี่ยงที่ผู้ออกตราสารอาจได้รับความเสียหายอันสืบเนื่องมาจากกรณีที่ผู้ออกตราสารประสบปัญหาทางการเงิน ล้มละลาย รวมถึงการที่ไม่สามารถเปลี่ยนสินทรัพย์เป็นเงินสดและ/หรือไม่สามารถจัดหาเงินทุนได้เพียงพอตามความต้องการและทันต่อเวลาที่จะต้องนำไปชำระภาระผูกพันได้เมื่อครบกำหนด ทำให้ผู้ถือตราสารแสดงสิทธิในหลักทรัพย์ต่างประเทศอาจจะไม่ได้รับหลักทรัพย์ต่างประเทศตามที่ระบุไว้ หรืออาจไม่ได้รับเงินลงทุนครบเต็มจำนวน อย่างไรก็ตาม ผู้ถือตราสารสามารถติดตามสถานะทางการเงินของผู้ออกตราสารได้จากเว็บไซต์ของสำนักงาน ก.ล.ต. เว็บไซต์ของตลาดหลักทรัพย์แห่งประเทศไทย และเว็บไซต์ของผู้ออกตราสาร รวมถึงสามารถติดตามอันดับความน่าเชื่อถือของผู้ออกตราสารได้จากเว็บไซต์ของผู้ออกตราสาร และสามารถศึกษารายละเอียดปัจจัยเสี่ยงต่อการดำเนินธุรกิจและมาตรการบริหารความเสี่ยง ของผู้ออกตราสารเพิ่มเติมได้จากแบบแสดงรายการข้อมูลประจำปีของผู้ออกตราสาร

**4.8 ความเสี่ยงในเรื่องการส่งผ่านผลประโยชน์ให้กับผู้ถือตราสาร**

การส่งผ่านผลประโยชน์นั้นต้องเป็นไปตามข้อกำหนดสิทธิและหน้าที่ของผู้ออกใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ โดยผู้ออกตราสารจะทำหน้าที่เป็นตัวกลางในการส่งมอบสิทธิให้แก่ผู้ถือตราสาร เช่น สิทธิในการได้รับเงินปันผล นอกจากนี้**การส่งผ่านผลประโยชน์ดังกล่าวอาจมีค่าใช้จ่ายที่เกิดขึ้นจากการดำเนินการต่างๆ เช่น ค่าธรรมเนียมที่ถูกเรียกเก็บจากนายทะเบียน รวมถึงภาษีที่เกี่ยวข้อง(ถ้ามี) ซึ่งอาจสูงกว่าผลประโยชน์ที่ผู้ถือตราสารจะได้รับ** โดยหากเงินปันผลที่จะส่งมอบในคราวใด  
มีค่าธรรมเนียมและค่าใช้จ่ายมากกว่าเงินปันผลที่จะได้รับจากหลักทรัพย์ต่างประเทศ ผู้ออกใบแสดงสิทธิสงวนสิทธิที่จะไม่ส่งมอบเงินปันผลสำหรับการจ่ายเงินปันผลในคราวนั้นให้แก่ผู้ถือใบแสดงสิทธิ ณ เวลานั้น โดยผู้ออกใบแสดงสิทธิจะเก็บรวบรวมเงินปันผลดังกล่าวไว้จนกระทั่งเงินปันผลที่เก็บรวบรวมมีจำนวนเงินปันผลรับมากกว่าค่าธรรมเนียมและค่าใช้จ่ายในการจัดส่งเงินปันผล   
ผู้ออกใบแสดงสิทธิจึงจะทำการส่งมอบเงินปันผลทั้งหมดดังกล่าวให้แก่ผู้ถือใบแสดงสิทธิ ซึ่งเป็นสิทธิของผู้ออกตราสาร   
โดยผู้ถือใบแสดงสิทธิไม่มีสิทธิโต้แย้ง หรือเรียกร้องให้ผู้ออกใบแสดงสิทธิรับผิดชอบในความสูญเสียใดๆจากการดำเนินงาน **นอกจากนี้การส่งผ่านผลประโยชน์ต่างๆ ไม่ว่าจะในรูปแบบของเงินสดหรือหลักทรัพย์แก่ผู้ถือตราสารยังขึ้นกับกฎหมายหลักเกณฑ์ และอยู่ภายใต้การกำกับดูแลของหน่วยงานในประเทศไทยและ/หรือประเทศที่หลักทรัพย์อ้างอิงทำการซื้อขายหรือจดทะเบียน ซึ่งอาจส่งผลให้การส่งผ่านสิทธิประโยชน์แก่ผู้ถือตราสารอาจสามารถทำได้อย่างจำกัดเมื่อเทียบกับการถือหลักทรัพย์ต่างประเทศโดยตรง**

**4.**9 **ความเสี่ยงที่เกิดจากผู้ออกตราสารไม่สามารถกระจายการถือตราสารได้ตามหลักเกณฑ์ของตลาดหลักทรัพย์แห่งประเทศไทย**

ในกรณีที่ผู้ออกตราสารไม่สามารถกระจายการถือตราสารได้ตามหลักเกณฑ์ของตลาดหลักทรัพย์แห่งประเทศไทย ผู้ออกตราสารจะกำหนดให้มีวิธีการให้สิทธิแก่ผู้ถือตราสารที่จะไถ่ถอนตราสาร และผู้ออกตราสารจะจัดให้มีการรับซื้อคืนตราสาร หรือวิธีการอื่นใดเพื่อจัดการความเสี่ยงเกี่ยวกับสภาพคล่องของตราสารดังกล่าว ทั้งนี้ เป็นไปตามวิธีการที่กำหนดในข้อกำหนดสิทธิหรือตามข้อบังคับของตลาดหลักทรัพย์แห่งประเทศไทย (ถ้ามี)

**4.10** **ความเสี่ยงเรื่องการจำกัดสัดส่วนการถือหุ้นของต่างชาติ ( Foreign Room Limited )**

เนื่องจากการลงทุนในหลักทรัพย์อ้างอิงหุ้นสามัญของประเทศเวียดนาม ในตลาดหลักทรัพย์โฮจิมินห์ (HOSE) จะมีข้อจำกัดทางด้าน Foreign Room เพื่อจำกัดสัดส่วนการถือครองหุ้นโดยนักลงทุนต่างประเทศ ซึ่งสัดส่วนดังกล่าวจะแตกต่างกันตามแต่ละบริษัทกำหนด โดยมีความเสี่ยงในเรื่องของการถือครองของชาวต่างชาติที่ถือเต็มตามสัดส่วนที่กำหนด แต่ทั้งนี้ทางผู้ออกได้มีการตรวจสอบถึงเรื่องปริมาณสัดส่วนการถือครองอยู่เสมอและทำการเลือกหลักทรัพย์ที่มีสัดส่วนการถือครองโดยต่างชาติที่ยังมีสัดส่วนการถือครองเหลือเพียงพอต่อการซื้อหรือการทำธุรกรรมต่างๆของตราสาร

**5. ข้อมูลหลักทรัพย์ต่างประเทศ (สามารถแสดงเป็นภาษาอังกฤษ)**

ชื่อบริษัทผู้ออกหลักทรัพย์ต่างประเทศ : Vincom Retail Joint Stock Company  
ที่ตั้ง : No. 7, Bang Lang 1 street, Vinhomes Riverside, Viet Hung Ward, Long Bien district, Hanoi, Vietnam  
โทรศัพท์ : (028) 93 749 999

Website : https://vincom.com.vn/

ตลาดหลักทรัพย์ที่จดทะเบียน : Ho Chi Minh Stock Exchange (HOSE) Website link : https://www.hsx.vn/

🞏 ตั้งในประเทศที่มีชื่ออยู่ในรายชื่อประเทศที่สำนักงาน ก.ล.ต. ยอมรับตามประกาศ ณ วันที่ 1 ตุลาคม พ.ศ.2564

🗹 ตั้งในประเทศกลุ่มอนุภูมิภาคลุ่มแม่น้ำโขง (GMS)   
มูลค่าหลักทรัพย์ตามราคาตลาด : 39,765,570 ล้านเวียดนามดอง ( ข้อมูล ณ 9 สิงหาคม 2567 )

ราคาหลักทรัพย์ : 18,577 เวียดนามดอง ( ราคาปิดเฉลี่ย 15 วันทำการย้อนหลัง ข้อมูล ณ 9 สิงหาคม 2567 )

ราคาเฉลี่ยย้อนหลัง 12 เดือน : 24,019 เวียดนามดอง (ราคาเฉลี่ยย้อนหลัง 12 เดือน ข้อมูล ณ 9 สิงหาคม 2567)

**6. ลักษณะการประกอบธุรกิจของบริษัทผู้ออกหลักทรัพย์ต่างประเทศนโยบายการลงทุน**

Vincom Retail JSC is a Vietnam-based company primarily engaged in the real estate development and operations sector, specifically, retail real estate development. The Company's main business activities include the development and operations of commercial centers, as well as the leasing of retail outlets in its shopping malls, comprising Vincom Center, Vincom Mega Mall, Vincom Plaza and Vincom+. The Company is also involved in the development of residential and office properties for lease and for sale.

เว็บไซต์ของหลักทรัพย์อ้างอิง:

https://vincom.com.vn/

เว็บไซต์ของตลาดหลักทรัพย์โฮจิมินห์: https://www.hsx.vn/

เว็บไซต์ของผู้ออกตราสาร: dr.yuanta.co.th

**7. การเสนอขายตราสาร** (เฉพาะกรณี public offering เท่านั้น โดยให้ระบุวิธีการ การชำระเงินค่าจองซื้อ เหตุและวิธีการในการคืนเงินค่าจองซื้อ รวมถึงเหตุของการยกเลิกการขายและการดำเนินการเมื่อมีการยกเลิกการขายในกรณีที่ผู้ออกตราสารแสดงสิทธิในหลักทรัพย์ต่างประเทศไม่สามารถดำเนินการให้เป็นไปตามหลักเกณฑ์มูลค่าการจองซื้อ และจำนวนผู้จองซื้อขั้นต่ำได้)

ผู้ออกตราสารขอสงวนสิทธิ์ในการเปลี่ยนแปลงรายละเอียดวิธีการขอรับหนังสือชี้ชวนและใบจองซื้อ วิธีการจองซื้อตราสาร และการชำระเงินค่าจองซื้อและวิธีการจัดสรรตราสารตามที่ระบุไว้ในเอกสารฉบับนี้ตามความเหมาะสม ในกรณีที่เกิดปัญหาอุปสรรค หรือข้อจำกัดในการดำเนินงาน ทั้งนี้ เพื่ออำนวยความสะดวกให้แก่ผู้ลงทุนและเพื่อให้การเสนอขายตราสารในครั้งนี้ประสบความสำเร็จ โดยการกระทำดังกล่าวจะอยู่บนพื้นฐานของความเป็นธรรม และจะไม่เป็นการขัดต่อกฎหมาย กฎเกณฑ์ต่างๆที่เกี่ยวข้อง

การเสนอขายตราสารเป็นการเสนอขายให้กับผู้สนใจลงทุนทั่วไปที่มีบัญชีซื้อขายหลักทรัพย์กับผู้ออกตราสาร ผู้สนใจลงทุนสามารถจองซื้อตราสารได้กับผู้ออกตราสาร โดยมีมูลค่าจองซื้อขั้นต่ำจำนวน 1,000 บาท และเพิ่มขึ้นเป็นทวีคูณ 1,000 บาท โดยใบจองซื้อตราสารจะประกอบด้วย

ราคาต่อหน่วยโดยประมาณ ณ วันที่ผู้ออกตราสารจัดทำเอกสาร โดยคำนวณจากราคาตลาด และอัตราแลกเปลี่ยนสกุลเงิน  
 VND ณ วันทำการล่าสุด  
2. ช่วงวันที่ผู้ออกตราสารจะทำการแลกเปลี่ยนสกุลเงินบาทไทยเป็นสกุลเงินVND  
3. ช่วงวันที่ผู้ออกตราสารจะส่งคำสั่งซื้อหลักทรัพย์ต่างประเทศ

โดยผู้ที่สนใจลงทุนสามารถติดต่อขอรับหนังสือชี้ชวนการเสนอขายตราสารได้กับผู้ออกตราสาร นอกจากนี้สามารถดาวน์โหลด   
 (Download) หนังสือชี้ชวนจากเว็บไซต์ของสำนักงาน ก.ล.ต. (www.sec.or.th) เพื่อศึกษารายละเอียดการเสนอขายตราสารในครั้งนี้  
 ก่อนการจองซื้อตราสาร

**7.1 วิธีการเสนอขายตราสาร****:** เสนอเฉพาะผู้จองซื้อที่มีบัญชีซื้อขายหลักทรัพย์กับผู้ออกตราสารที่จองซื้อผ่านผู้ออกตราสารโดยตรง โดยสามารถจองซื้อตราสารได้ที่

บริษัทหลักทรัพย์ หยวนต้า (ประเทศไทย) จำกัด

ที่อยู่: 127 อาคารเกษร ทาวเวอร์ ชั้น 14-16 ถนนราชดำริ แขวงลุมพินี เขตปทุมวัน กรุงเทพมหานคร 10330

โทรศัพท์: 02-009-8000 โทรสาร: 02-009-8889 เว็บไซต์: www.yuanta.co.th

**7.2 วิธีการขอรับหนังสือชี้ชวนและใบจองซื้อตราสาร**

ผู้ลงทุนสามารถติดต่อขอรับหนังสือชี้ชวนและใบจองซื้อตราสารได้ที่สำนักงานของผู้ออกตราสารตามที่ระบุไว้ในวิธีการเสนอขายตราสาร นอกจากนี้ ผู้ลงทุนสามารถดาวน์โหลด (Download) หนังสือชี้ชวน จากเว็บไซต์ของสำนักงาน ก.ล.ต. (www.sec.or.th) เพื่อศึกษารายละเอียดการเสนอขายตราสารในครั้งนี้

**7.3 วันและวิธีการจองและการชำระเงินค่าจองซื้อตราสาร**

1. ผู้จองซื้อจะต้องจองซื้อตราสารขั้นต่ำจำนวน 1,000 บาท และจะต้องเพิ่มเป็นจำนวนทวีคูณ 1,000 บาท โดยผู้จองซื้อจะต้องกรอกรายละเอียดการจองซื้อในใบจองซื้อตราสาร ให้ถูกต้องครบถ้วนและชัดเจนพร้อมลงลายมือชื่อ หากผู้จองซื้อเป็นนิติบุคคล ใบจองซื้อจะต้องลงนามโดยผู้มีอำนาจลงนามของนิติบุคคลนั้นและประทับตราสำคัญของนิติบุคคล (ถ้ามี) ทั้งนี้ ผู้จองซื้อจะต้องแนบเอกสารประกอบการจองซื้อดังนี้

**ผู้จองซื้อประเภทบุคคลธรรมดาสัญชาติไทย**

สำเนาบัตรประจำตัวประชาชนที่ยังไม่หมดอายุพร้อมลงนามรับรองสำเนาถูกต้อง หรือในกรณีที่บัตรประจำตัวประชาชนหมดอายุ ให้แนบสำเนาบัตรประชาชนที่หมดอายุ และสำเนาทะเบียนบ้านที่มีเลขประจำตัวประชาชน 13 หลัก หรือสำเนาเอกสารทางราชการอื่นที่มีเลขประจำตัวประชาชน 13 หลักพร้อมลงนามรับรองสำเนาถูกต้อง (กรณีผู้จองซื้อเป็นผู้เยาว์ที่ยังไม่มีบัตรประจำตัวประชาชน จะต้องแนบสำเนาบัตรประจำตัวประชาชนที่ยังไม่หมดอายุของผู้ปกครอง (บิดา/มารดา หรือผู้แทนโดยชอบธรรม) และสำเนาทะเบียนบ้านที่ผู้เยาว์อาศัยอยู่ พร้อมให้ผู้ปกครองลงนามรับรองสำเนาถูกต้อง หรือ กรณีผู้จองซื้อเป็นผู้เยาว์ที่มีบัตรประจำตัวประชาชน จะต้องแนบสำเนาบัตรประจำตัวประชาชนที่ยังไม่หมดอายุของผู้เยาว์และของผู้ปกครอง (บิดา/มารดา หรือผู้แทนโดยชอบธรรม) และสำเนาทะเบียนบ้านที่ผู้เยาว์อาศัยอยู่ พร้อมให้ผู้ปกครองลงนามรับรองสำเนาถูกต้อง) และคำยินยอมของผู้ปกครอง (บิดา/มารดา หรือ ผู้แทนโดยชอบธรรม) รวมทั้งหลักฐานที่แสดงว่าสามารถจองซื้อตราสารได้ถูกต้องตามกฎหมาย)

**ผู้จองซื้อประเภทบุคคลธรรมดาที่มิใช่บุคคลสัญชาติไทย**

สำเนาใบต่างด้าวหรือหนังสือเดินทางที่ยังไม่หมดอายุ พร้อมลงนามรับรองสำเนาถูกต้อง (กรณีผู้จองซื้อเป็นผู้เยาว์จะต้องแนบหลักฐานที่แสดงว่าสามารถจองซื้อตราสารได้โดยถูกต้องตามกฎหมาย)

**ผู้จองซื้อประเภทนิติบุคคลที่จดทะเบียนในประเทศไทย**

สำเนาหนังสือรับรองที่ออกโดยกระทรวงพาณิชย์ที่ออกไม่เกิน 6 เดือนก่อนวันจองซื้อ พร้อมลงนามรับรองสำเนาถูกต้องโดยผู้มีอำนาจลงนามของนิติบุคคลนั้นและประทับตราสำคัญของนิติบุคคล (ถ้ามี) พร้อมแนบสำเนาบัตรประจำตัวประชาชน สำเนาใบต่างด้าว หรือสำเนาหนังสือเดินทางที่ยังไม่หมดอายุ (แล้วแต่กรณี) ของผู้มีอำนาจลงนามของนิติบุคคลดังกล่าว พร้อมรับรองสำเนาถูกต้อง

**ผู้จองซื้อประเภทนิติบุคคลที่จดทะเบียนในต่างประเทศ**

สำเนาหนังสือสำคัญการจัดตั้งบริษัท (Certificate of Incorporation) หรือหนังสือแสดงความเป็นนิติบุคคล (Affidavit) และรายชื่อผู้มีอำนาจลงนามพร้อมตัวอย่างลายมือชื่อที่ออกไม่เกิน 6 เดือนนับจนถึงวันยื่นใบจองซื้อ พร้อมลงนามรับรองสำเนาถูกต้องโดยผู้มีอำนาจลงนามของนิติบุคคลนั้น และประทับตราสำคัญของนิติบุคคล (ถ้ามี) พร้อมแนบสำเนาใบต่างด้าว หรือสำเนาหนังสือเดินทางที่ยังไม่หมดอายุ (แล้วแต่กรณี) ของผู้มีอำนาจลงนามของนิติบุคคลดังกล่าว พร้อมรับรองสำเนาถูกต้อง ทั้งนี้

สำเนาเอกสารประกอบที่ลงลายมือชื่อรับรองสำเนาถูกต้องแล้วต้องได้รับการรับรองลายมือชื่อ โดยเจ้าหน้าที่ Notary   
 Public หรือหน่วยงานอื่นใดที่มีอำนาจในประเทศที่เอกสารดังกล่าวได้จัดทำหรือรับรองความถูกต้อง ทำการรับรองลายมือชื่อของ   
 ผู้จัดทำหรือผู้ให้คำรับรองความถูกต้องของเอกสาร และให้เจ้าหน้าที่ของสถานทูตไทยหรือสถานกงสุลไทยในประเทศที่เอกสารได้  
 จัดทำหรือรับรองความถูกต้อง ทำการรับรองลายมือชื่อและตราประทับของเจ้าหน้าที่ Notary Public หรือหน่วยงานอื่นใดที่ได้  
 ดำเนินการข้างต้นซึ่งต้องมีอายุไม่เกิน 6 เดือนนับจนถึงวันยื่นใบจองซื้อและแนบสำเนาใบต่างด้าว หรือสำเนาหนังสือเดินทางที่ยังไม่  
 หมดอายุ (แล้วแต่กรณี) ของผู้มีอำนาจลงนามของนิติบุคคลดังกล่าว

2. ผู้จองซื้อสามารถจองซื้อได้ที่สำนักงานของผู้ออกตราสารตามที่อยู่ที่ผู้ออกตราสารกำหนด โดยผ่านการกรอกใบจองซื้อ (Hard Copy)   
 หรือจองซื้อผ่านระบบออนไลน์ (Online) หรือผ่านทางโทรศัพท์บันทึกเทปของผู้ออกตราสาร

(2.1) กรณีจองซื้อผ่านการกรอกใบจองซื้อ (Hard Copy) สามารถจองซื้อภายในระยะเวลาการจองซื้อ ตั้งแต่เวลา 8.30 น. ถึงเวลา 17.00 น. ของวันที่ ………………. และ ตั้งแต่เวลา 8.30 น. ถึง 12.00 น. ของวันที่ …………….

กรณีผู้จองซื้อประเภทบุคคลธรรมดาสัญชาติไทยและต่างด้าว หรือนิติบุคคลที่จดทะเบียนในประเทศไทยหรือต่างประเทศ เป็นผู้ที่มีบัญชีซื้อขายหลักทรัพย์หรือเปิดบัญชีอื่นๆ กับผู้ออกตราสาร และได้ผ่านขั้นตอนการรู้จักลูกค้าและตรวจสอบเพื่อทราบข้อเท็จจริงเกี่ยวกับลูกค้า (KYC/CDD) และได้ดำเนินการจัดทำแบบประเมินความสามารถในการรับความเสี่ยง (Suitability Test) กับผู้ออกตราสาร ที่จะทำการจองซื้อในช่วงระยะเวลาไม่เกิน 2 ปีก่อนการจองซื้อ และได้จัดทำแบบสอบถามเกี่ยวกับกฎหมายว่าด้วยการจัดเก็บภาษีบุคคลอเมริกัน (U.S. Person) ที่อยู่นอกประเทศสหรัฐอเมริกา (Foreign Account Tax Compliance Act: FATCA) กับผู้ออกตราสารแล้ว ผู้จองซื้อดังกล่าวจะต้องกรอกรายละเอียดในเอกสารใบจองซื้อและลงลายมือชื่อ เพื่อใช้เป็นหลักฐานในการจองซื้อตราสารให้แก่ผู้ออกตราสาร โดยไม่ต้องแนบเอกสารใดๆ ประกอบการจองซื้อ

ทั้งนี้ หากไม่เป็นไปตามเงื่อนไขที่กล่าวข้างต้น ผู้จองซื้อจะต้องกรอกรายละเอียดในเอกสารประกอบการจองซื้อให้ถูกต้อง ครบถ้วน และชัดเจน พร้อมลงลายมือชื่อผู้จองซื้อให้แก่ผู้ออกตราสาร ดังนี้

(2.1.1) สำเนาบัตรประจำตัวประชาชนที่ยังไม่หมดอายุหรือหนังสือรับรองกรณีนิติบุคคล และ/หรือ เอกสารอื่นๆ ตามที่ระบุ   
 ในเอกสารประกอบการจองซื้อ พร้อมลงนามรับรองสำเนาถูกต้อง

(2.1.2) เอกสารตรวจสอบเพื่อทราบข้อเท็จจริงเกี่ยวกับลูกค้า KYC/CDD)

(2.1.3) แบบประเมินความสามารถในการรับความเสี่ยง (Suitability Test)

(2.1.4) แบบสอบถามเกี่ยวกับกฎหมายว่าด้วยการจัดเก็บภาษีบุคคลอเมริกัน (U.S. Person) ที่อยู่นอกประเทศสหรัฐอเมริกา   
 (Foreign Account Tax Compliance Act: FATCA)

(2.2) กรณีจองซื้อผ่านทางระบบออนไลน์ (Online) สามารถจองซื้อภายในระยะเวลาการจองซื้อ คือตั้งแต่เวลา 8.30 น. ของวันที่ ……………… ถึง 12.00 น. ของวันที่ ………… ผู้จองซื้อสามารถจองซื้อผ่านช่องทางเว็บไซต์ของผู้ออกตราสาร โดยผู้จองซื้อจะต้องเป็นผู้ที่มีบัญชีซื้อขายหลักทรัพย์หรือบัญชีประเภทอื่นๆ กับผู้ออกตราสาร ซึ่งผ่านขั้นตอนการรู้จักลูกค้าและตรวจสอบเพื่อทราบข้อเท็จจริงเกี่ยวกับลูกค้า (Know Your Customer & Customer Due Diligence : KYC / CDD) และได้ดำเนินการจัดทำแบบประเมินความสามารถในการรับความเสี่ยง (Suitability Test) กับผู้ออกตราสารในช่วงระยะเวลาไม่เกิน 2 ปีก่อนการจองซื้อ และได้จัดทำแบบสอบถามเกี่ยวกับกฎหมายว่าด้วยการจัดเก็บภาษีบุคคลอเมริกัน   
(U.S. Person) ที่อยู่นอกประเทศสหรัฐอเมริกา (Foreign Account Tax Compliance Act: FATCA) กับผู้ออกตราสารแล้ว โดยผู้ออกตราสารจะต้องมีการควบคุมดูแลการจองซื้อผ่านระบบออนไลน์ที่รัดกุมเพียงพอ สามารถตรวจสอบตัวตนของผู้จองซื้อได้ โดยใช้ชื่อผู้ใช้ (User Name) และรหัสผ่าน (Password Login) และผู้จองซื้อต้องยืนยันว่าได้ศึกษาและเข้าใจข้อมูล  
เกี่ยวกับการเสนอขายตราสารในหนังสือชี้ชวนหรือเอกสารสรุปข้อมูลสำคัญของตราสาร (Executive Summary) ยอมรับความเสี่ยงในการลงทุน และยินยอมผูกพันตามหนังสือชี้ชวนหรือเอกสารสรุปข้อมูลสำคัญของตราสาร (Executive Summary) ดังกล่าวเป็นที่เรียบร้อยแล้วก่อนการส่งคำสั่งจองซื้อผ่านระบบออนไลน์ (Online) โดยผู้จองซื้อไม่ต้องกรอกข้อมูลและลงนามใน ใบจองซื้อ (Hard Copy) รวมถึงไม่ต้องแนบเอกสารใดๆ ประกอบการจองซื้อ ทั้งนี้ ผู้จองซื้อตราสารสามารถดาวน์โหลด (Download) หนังสือชี้ชวนหรือเอกสารสรุปข้อมูลสำคัญของตราสาร (Executive Summary) จากเว็บไซต์ของสำนักงาน ก.ล.ต. (www.sec.or.th) ทั้งนี้ วิธีปฏิบัติการจองซื้อให้เป็นไปตามรายละเอียดหรือขั้นตอนที่ผู้ออกตราสารกำหนด

(2.3) กรณีจองซื้อผ่านทางโทรศัพท์บันทึกเทป สามารถจองซื้อภายในระยะเวลาการจองซื้อ คือตั้งแต่เวลา 8.30 น. ถึง 17.00 น. ของวันที่ ………..… - ……….….และ ตั้งแต่เวลา 8.30 น. ถึง 12.00 น. ของวันที่ ……………….  
ผู้จองซื้อสามารถจองซื้อผ่านเจ้าหน้าที่ผู้แนะนำการลงทุน หรือ Investment Consultant (IC) ของผู้ ออกตราสาร โดยยืนยันการจองซื้อผ่านโทรศัพท์บันทึกเทปได้ โดยผู้จองซื้อจะต้องเป็นผู้ที่มีบัญชีซื้อขายหลักทรัพย์หรือ บัญชีประเภทอื่นๆ กับผู้ออกตราสาร และได้ผ่านขั้นตอนการรู้จักลูกค้าและตรวจสอบเพื่อทราบข้อเท็จจริงเกี่ยวกับลูกค้า (KYC / CDD) และได้ดำเนินการจัดทำแบบประเมินความสามารถในการรับความเสี่ยง (Suitability Test) กับผู้ออกตราสาร ในช่วงระยะเวลาไม่เกิน 2 ปีก่อนการจองซื้อ และได้จัดทำแบบสอบถามเกี่ยวกับกฎหมายว่าด้วยการจัดเก็บภาษีบุคคล อเมริกัน (U.S. Person) ที่อยู่นอกประเทศสหรัฐอเมริกา (Foreign Account Tax Compliance Act: FATCA) กับผู้ออกตราสารแล้ว ทั้งนี้ ผู้จองซื้อตราสารสามารถดาวน์โหลด (Download) หนังสือชี้ชวนหรือเอกสารสรุปข้อมูลสำคัญของตราสาร (Executive Summary) จากเว็บไซต์ของสำนักงาน ก.ล.ต. (www.sec.or.th) โดยผู้ออกตราสารจะต้องมีการควบคุมดูแลการจองซื้อผ่านทางโทรศัพท์บันทึกเทปที่รัดกุมเพียงพอ และสามารถตรวจสอบความมีตัวตนของผู้จองซื้อได้ และผู้จองซื้อต้องยืนยันทางวาจาว่าได้ศึกษาและเข้าใจข้อมูลเกี่ยวกับการเสนอขายตราสารในหนังสือชี้ชวนหรือเอกสารสรุปข้อมูล สำคัญของตราสาร (Executive Summary) ยอมรับความเสี่ยงในการลงทุน และยินยอมผูกพันตามหนังสือชี้ชวนหรือ เอกสารสรุปข้อมูลสำคัญของตราสาร (Executive Summary) ดังกล่าวเป็นที่เรียบร้อยแล้ว โดยผู้จองซื้อไม่ต้องกรอกข้อมูลและลงนามในใบจองซื้อ (Hard Copy) รวมถึงไม่ต้องแนบเอกสารใด ๆ ประกอบการจองซื้อ โดยปฏิบัติดังนี้

(2.3.1) ผู้แนะนำการลงทุนของผู้ออกตราสาร ต้องตรวจสอบตัวตนของผู้จองซื้อผ่านทางโทรศัพท์บันทึกเทป เช่น การ   
 สอบถามเลขประจำตัวประชาชน วันเดือนปีเกิด ธนาคารที่ใช้ชำระโดยวิธีเงินโอนอัตโนมัติ (หรือที่เรียกว่า   
 “Automatic Transfer System” หรือ “ATS”) กับผู้ออกตราสาร หรือชื่อผู้แนะนำการลงทุน เป็นต้น

(2.3.2) ผู้จองซื้อต้องยืนยันทางวาจาว่าได้ศึกษาและรับทราบข้อมูลเกี่ยวกับการเสนอขายตราสารในหนังสือชี้ชวนหรือ

เอกสารสรุปข้อมูลสำคัญของตราสาร (Executive Summary) และยินยอมผูกพันตามหนังสือชี้ชวนดังกล่าว

(2.3.3) ผู้แนะนำการลงทุนของผู้ออกตราสาร เมื่อรับคำยืนยันพร้อมรายละเอียดการจองซื้อผ่านทางโทรศัพท์บันทึกเทป   
 ต้องบันทึกคำสั่งการจองซื้อผ่านระบบผู้ออกตราสาร โดยระบบจะแสดงข้อมูลการจองผ่านทางโทรศัพท์บันทึกเทป

ชื่อผู้แนะนำการลงทุน วันและเวลาบันทึกการจองซื้อผ่านระบบ โดยผู้จองซื้อสามารถจองซื้อผ่านทางโทรศัพท์   
 บันทึกเทปได้ตามที่ผู้ออกตราสารกำหนด ภายในระยะเวลาจองซื้อ

(2.3.4) ผู้แนะนำการลงทุนของผู้ออกตราสารต้องแจ้งการจัดสรรจำนวนตราสารให้แก่ผู้จองซื้อผ่านทางโทรศัพท์บันทึกเทป   
 โดยระบุจำนวนเงินจองซื้อตราสารขั้นต่ำ ราคาเสนอขาย จำนวนเงินที่ต้องชำระ การฝากตราสาร วิธีการและวันที่ต้อง   
 ชำระราคา และแจ้งให้ทราบว่าผู้จองซื้อสามารถศึกษาข้อมูลเกี่ยวกับการเสนอขายตราสารในหนังสือชี้ชวนหรือ   
 เอกสารสรุปข้อมูลสำคัญของตราสาร (Executive Summary) จากเว็บไซต์ของสำนักงาน ก.ล.ต. (www.sec.or.th)   
 ทั้งนี้หากผู้จองซื้อไม่สามารถดำเนินการจองซื้อผ่านระบบโทรศัพท์บันทึกเทปได้ ผู้จองซื้อสามารถทำการจองซื้อ   
 ตามวิธีกรอกใบจองซื้อ (Hard Copy) ได้

3. ผู้จองซื้อต้องชำระเงินค่าจองซื้อตามจำนวนที่จองซื้อ โดยการจองซื้อผู้จองซื้อจะต้องระบุเป็นจำนวนเงินที่ต้องการจองซื้อ ซึ่งมีขั้นต่ำที่ 1,000 บาท และเพิ่มขึ้นเป็นทวีคูณ 1,000 บาท โดยวิธีชำระเงินมีดังนี้

(3.1) การจองซื้อโดยการส่งใบจองซื้อ (Hard Copy) พร้อมเอกสารประกอบ ผู้จองซื้อต้องชำระเงินค่าจองซื้อตราสาร ดังนี้

(3.1.1) หากทำการจองซื้อตั้งแต่เวลา 8.30 น.ของวันที่ ………….. ถึงก่อนเวลา 11.00 น. ของวันที่ …………

ผู้จองซื้อสามารถชำระเงินค่าจองซื้อ โดยชำระเป็นเงินโอน เงินโอนอัตโนมัติ (หรือ ที่เรียกว่า “Automatic Transfer   
 System” หรือ “ATS”) หรือหักจากเงินฝากในบัญชีซื้อขายหลักทรัพย์ของผู้จองซื้อที่มีอยู่กับผู้ออกตราสาร หรือชำร

โดยการโอนเงินผ่านระบบ BAHTNET หรือชำระด้วยการโอนเงินผ่านการ Scan QR Code ผ่านแอปพลิเคชัน   
 Mobile Banking ของแต่ละธนาคาร หรือชำระผ่าน Bill Payment ด้วยเช็ค หรือแคชเชียร์เช็ค (หรือที่ เรียกว่า “เช็ค

ธนาคาร”) หรือดราฟท์ โดยให้ลงวันที่ ซึ่งสามารถเรียกเก็บเงินได้จากสำนักหักบัญชีในเขตกรุงเทพมหานครได้   
 ภายในวันทำการถัดไป

(3.1.2)หากทำการจองซื้อหลังเวลา 11.00 น. ของวันที่…………… ถึงเวลา 12.00 น. ของวันที่ ……….. ผู้จองซื้อจะต้องชำระเงินค่าจองซื้อตามจำนวนที่จองซื้อ โดยชำระเป็นเงินโอน เงินโอนอัตโนมัติ (หรือ ที่เรียกว่า   
 “Automatic Transfer System” หรือ “ATS”) หรือหักจากเงินฝากในบัญชีซื้อขายหลักทรัพย์ของผู้จอง   
 ซื้อที่มีอยู่กับผู้ออกตราสาร หรือชำรโดยการโอนเงินผ่านระบบ BAHTNET หรือชำระด้วยการโอนเงินผ่านการ Scan

QR Code ผ่านแอปพลิเคชัน Mobile Banking ของแต่ละธนาคาร หรือชำระผ่าน Bill Payment ด้วยเงินสดเท่านั้น

(3.1.3) ผู้จองซื้อจะต้องนำใบจองซื้อและเอกสารประกอบการจองซื้อ พร้อมหลักฐานที่แสดงว่ามีการชำระค่าจองซื้อมายื่นได้   
 ที่ผู้ออกตราสารตามสถานที่ที่ได้ระบุไว้ในวิธีการเสนอขายตราสาร คือตั้งแต่เวลา 8.30 น. ถึง 17.00 น. ของวันที่   
 …………. – …………. และ ตั้งแต่เวลา 8.30 น. ถึง 12.00 น. ของวันที่ …………….

(3.1.4) ผู้จองซื้อที่ยื่นความจำนงในการจองซื้อและชำระค่าจองซื้อตราสารแล้ว จะขอยกเลิกการจองซื้อและขอเงินคืนไม่ได้   
 ทั้งนี้ ผู้ออกตราสารมีสิทธิยกเลิกการจองซื้อของผู้จองซื้อที่ดำเนินการไม่ครบถ้วนตามที่ผู้ออกตราสารกำหนดได้   
 การชำระเงินค่าจองซื้อเป็นเช็ค แคชเชียร์เช็ค เช็คบุคคล หรือดราฟท์ ให้ขีดคร่อมสั่งจ่ายบัญชีธนาคารที่ผู้ออกตรา   
 สารกำหนด พร้อมทั้งเขียนชื่อ นามสกุล ที่อยู่และเบอร์โทรศัพท์ที่ติดต่อไว้ด้านหลัง การโอนเงินให้โอนเงินเข้าบัญชี   
 ธนาคารที่ผู้ออกตราสารกำหนด ซึ่งผู้จองซื้อสามารถสอบถามชื่อและเลขที่บัญชีธนาคารดังกล่าวได้จากผู้ออกตรา   
 สาร ผู้จองซื้อจะเป็นผู้รับภาระค่าใช้จ่ายหรือค่าธรรมเนียมธนาคาร (ถ้ามี) ต่างหากจากจำนวนเงินค่าจองซื้อตราสาร   
 (จำนวนเงินที่ผู้ออกตราสารได้รับต้องเท่ากับยอดเงินค่าจองซื้อตราสารเต็มจำนวน) ทั้งนี้ รายละเอียดวิธีการจองซื้อ  
 และรับชำระเงินอาจจะมีการเปลี่ยนแปลง ผู้จองซื้อต้องปฏิบัติตามเงื่อนไขที่ผู้ออกตราสารกำหนด โดยผู้ออกตราสาร  
 อาจขยายระยะเวลาจองซื้อและรับชำระเงินตามความจำเป็นได้ (เช่น กรณีที่มีข้อผิดพลาดจากการรับชำระเงินจากผู้   
 จองซื้อ) อย่างไรก็ตาม การขยายระยะเวลาจองซื้อและรับชำระเงินดังกล่าวจะไม่กระทบกับวันทอนเงินสด หรือวันที่  
 นำตราสารเข้าจดทะเบียนในตลาดหลักทรัพย์ฯ

(3.2) กรณีจองซื้อผ่านระบบออนไลน์ (Online)

(3.2.1) จองซื้อสามารถจองซื้อได้ที่เว็บไซต์ของผู้ออกตราสาร ภายในระยะเวลาการจองซื้อ คือ

ตั้งแต่เวลา 8.30 น ของวันที่ …………. ถึง 12.00 น. ของวันที่ …………….

(3.2.2) ผู้จองซื้อต้องชำระเงินค่าจองซื้อตราสารตามจำนวนที่จองซื้อ ณ วันจองซื้อ โดยชำระเป็นเงินโอน เงินโอนผ่านระบบ   
 เงินโอนอัตโนมัติ (หรือที่เรียกว่า “Automatic Transfer System” หรือ “ATS”) หรือหักจากเงินฝาก   
 ในบัญชีซื้อขายหลักทรัพย์ของผู้จองซื้อ หรือชำระด้วยการโอนเงินผ่านการ Scan QR Code ผ่านแอปพลิเคชัน Mobile

Banking ของแต่ละธนาคาร ยกเว้นกรณีที่ผู้จองซื้อไม่สามารถชำระค่าจองซื้อด้วยวิธีดังกล่าวได้ ให้ผู้จองซื้อสามารถ

ชำระเงินค่าจองซื้อผ่านระบบที่สามารถระบุข้อมูลอ้างอิง (Reference Code) ที่ชัดเจน เพื่อให้ทราบว่าเงินโอนมาเพื่อ   
 ชำระค่าจองซื้อหลักทรัพย์ของลูกค้ารายใดได้ ตัวอย่างเช่น Bill Payment หรือผู้จองซื้อที่อยู่ระหว่างขอใช้บริการ

ATS หรือการชำระค่าจองซื้อผ่านระบบ ATS ของผู้จองซื้อไม่สำเร็จ

(3.2.3) ผู้ออกตราสารจะดำเนินการเรียกเก็บเงินจากบัญชีผู้จองซื้อทุกราย และอาจจะพิจารณาตัดสิทธิการจองซื้อตราสารของ   
 ผู้จองซื้อรายที่ไม่สามารถเรียกเก็บเงินได้

(3.2.4) ผู้จองซื้อที่ยื่นความจำนงในการจองซื้อและชำระค่าจองซื้อตราสารแล้ว จะขอยกเลิกการจองซื้อและขอเงินคืนไม่ได้   
 ทั้งนี้ ผู้ออกตราสารมีสิทธิยกเลิกการจองซื้อของผู้จองซื้อที่ดำเนินการไม่ครบถ้วนตามที่ผู้ออกตราสารกำหนดได้ ผู้  
 จองซื้อจะเป็นผู้รับภาระค่าใช้จ่ายหรือค่าธรรมเนียมธนาคาร (ถ้ามี) ต่างหากจากจำนวนเงินค่าจองซื้อตราสาร (จำนวน  
 เงินที่ผู้ออกตราสารได้รับต้องเท่ากับยอดจองซื้อเต็มจำนวน)

(3.3) กรณีจองซื้อผ่านทางโทรศัพท์บันทึกเทป

(3.3.1) ผู้จองซื้อสามารถจองซื้อผ่านผู้แนะนำการลงทุนของผู้ออกตราสารภายในระยะเวลาการจองซื้อ คือ ตั้งแต่เวลา 8.30 น   
 ของวันที่ ………….. ถึง 12.00 น. ของวันที่ ……………

(3.3.2) ผู้จองซื้อต้องชำระเงินค่าจองซื้อตราสารตามจำนวนที่จองซื้อ ณ วันจองซื้อ โดยชำระเป็นเงินโอน หรือเงินโอนอัตโนมัติ (หรือที่เรียกว่า “Automatic Transfer System” หรือ “ATS”) หรือหักจากเงินฝากในบัญชีซื้อขายหลักทรัพย์ ยกเว้นกรณีดังต่อไปนี้ ให้ผู้จองซื้อสามารถชำระเงินค่าจองซื้อผ่านระบบที่สามารถระบุข้อมูลอ้างอิง (Reference Code) ที่ชัดเจน เพื่อให้ทราบว่าเงินโอนมาเพื่อชำระค่าจองซื้อหลักทรัพย์ของลูกค้ารายใดได้ ตัวอย่างเช่น Bill Payment หรือผู้จองซื้อที่อยู่ระหว่างขอใช้บริการ ATS หรือการชำระค่าจองซื้อผ่านระบบ ATS ของผู้จองซื้อไม่สำเร็จ โดยการชำระเงินค่าจองซื้อผ่านระบบโอนเงินอัตโนมัติ(หรือที่เรียกว่า “Automatic Transfer System” หรือ “ATS”) หรือหักจากเงินฝากในบัญชีซื้อขายหลักทรัพย์จะกระทำได้เฉพาะผู้จองซื้อที่ได้เปิดบัญชีเพื่อซื้อขายหลักทรัพย์หรือบัญชีประเภทอื่นๆกับผู้ออกตราสารเท่านั้น

(3.3.3) ผู้ออกตราสารจะดำเนินการเรียกเก็บเงินจากบัญชีผู้จองซื้อทุกราย และอาจจะพิจารณาตัดสิทธิการจองซื้อตราสาร   
 ของผู้จองซื้อรายที่ไม่สามารถเรียกเก็บเงินได้

(3.3.4) ผู้จองซื้อที่ยื่นความจำนงในการจองซื้อและชำระค่าจองซื้อตราสารแล้ว จะขอยกเลิกการจองซื้อและขอเงินคืนไม่ได้   
 ทั้งนี้ ผู้ออกตราสารมีสิทธิยกเลิกการจองซื้อของผู้จองซื้อที่ดำเนินการไม่ครบถ้วนตามที่ผู้ออกตราสารกำหนดได้ ผู้   
 จองซื้อจะเป็นผู้รับภาระค่าใช้จ่ายหรือค่าธรรมเนียมธนาคาร (ถ้ามี) ต่างหากจากจำนวนเงินค่าจองซื้อตราสาร  
 (จำนวนเงินที่ผู้ออกตราสารได้รับต้องเท่ากับยอดจองซื้อเต็มจำนวน)

4. ผู้ที่ยื่นความจำนงในการจองซื้อและได้ชำระค่าจองซื้อไว้แล้ว จะยกเลิกการจองซื้อและขอเงินคืนไม่ได้ ทั้งนี้ ผู้ออกตราสาร  
มีสิทธิยกเลิกการจองซื้อของผู้จองซื้อที่ดำเนินการไม่ครบถ้วนตามที่ระบุข้างต้นได้

**7.4 การจัดสรรตราสารและทอนเงินส่วนที่เหลือ**

1. ในกรณีที่ผู้จองซื้อทุกรายจองซื้อตราสารรวมกันเป็นจำนวนไม่เกินจำนวนตราสารที่ผู้ออกตราสารได้รับอนุมัติในการเสนอและไม่เกินจำนวนหลักทรัพย์ต่างประเทศที่ผู้ออกตราสารซื้อได้ ผู้จองซื้อทุกรายจะได้รับการจัดสรรตราสารตามจำนวนเงินที่จองซื้อหักด้วยค่าใช้จ่ายหรือค่าธรรมเนียม (ถ้ามี)

2. ในกรณีที่ผู้จองซื้อทุกรายจองซื้อตราสารรวมกันเป็นจำนวนเกินจำนวนตราสารที่ผู้ออกตราสารได้รับอนุมัติในการเสนอขายหรือเกินจำนวนหลักทรัพย์ต่างประเทศที่ผู้ออกตราสารซื้อได้ การจัดสรรตราสารให้แก่ผู้จองซื้อแต่ละรายจะอยู่ในดุลยพินิจของผู้ออกตราสาร โดยจะใช้หลักการสั่งซื้อก่อนได้ก่อน ซึ่งจะพิจารณาตามวันที่ได้รับใบจองซื้อ พร้อมเอกสารหลักฐานประกอบการจองซื้อตามที่กำหนดไว้

3. ผู้จองซื้อจะได้รับการจัดสรรตราสารเป็นจำนวนทวีคูณ โดยจำนวนหน่วยที่จะได้รับจะถูกคำนวณจากมูลค่าจองซื้อของผู้จองซื้อหารด้วยราคา IPO ซึ่งผู้ออกตราสารจะประกาศในเว็บไซต์ของผู้ออกตราสารเมื่อทราบข้อมูลตัวเลขที่แน่ชัด

4. ในกรณีที่จำนวนหน่วยที่ผู้จองซื้อจะได้รับคำนวณแล้วมีทศนิยม ผู้ออกตราสารจะทำการปัดลงเป็นจำนวนเต็ม 1 หน่วย และทอนเงินสดสำหรับส่วนที่เหลือให้กับผู้จองซื้อตราสาร

5. ในกรณีที่ผู้จองซื้อตราสารมีบัญชีซื้อขายหลักทรัพย์กับผู้ออกตราสาร ผู้ออกตราสารจะทอนเงินสดโดยหักบัญชีเงินฝากธนาคารของผู้ออกตราสารโดยอัตโนมัติ (Automated Transfer System (ATS)) เข้าบัญชีเงินฝากธนาคารของผู้จองซื้อตราสาร หรือโดยโอนเงินเข้าบัญชีซื้อขายหลักทรัพย์ตามที่ผู้จองซื้อตราสารแจ้งไว้ภายใน 5 วันทำการนับจากวันที่ทราบราคา IPO

**7.5 เงื่อนไขอื่นใด**

ผู้ออกตราสารขอสงวนสิทธิที่จะปฏิเสธ หรือระงับการจัดสรรตราสารทั้งหมด หรือบางส่วนในกรณีใดกรณีหนึ่งดังนี้

1. ในกรณีที่จำนวนเงินที่ระบุในระบบการจองซื้อตราสารของผู้จองซื้อไม่ตรงกับจำนวนเงินค่าจองซื้อตราสารที่ผู้ออกตราสารสามารถเรียกเก็บได้จริง ผู้ออกตราสารขอสงวนสิทธิที่จะจัดสรรตราสารให้ตามจำนวนเงินที่สามารถเรียกเก็บเงินค่าจองซื้อตราสารได้จริง

2. ในกรณีที่เอกสารหรือข้อมูลที่ผู้ออกตราสารได้รับจากผู้จองซื้อ/ผู้สั่งซื้อตราสารไม่ถูกต้อง หรือไม่ครบถ้วน

3. ในกรณีที่ไม่สามารถชำระค่าจองซื้อตราสารภายในระยะเวลาที่ผู้ออกตราสารกำหนด

4. ในกรณีที่ผู้ออกตราสารได้พิจารณาเห็นว่าคำสั่งจองซื้อใดมีผลกระทบต่อผู้ถือตราสารทำให้เกิดความเสี่ยงทางกฎหมายหรือความเสี่ยงต่อชื่อเสียงของผู้ออกตราสาร ผู้ออกตราสารขอสงวนสิทธิที่จะไม่จัดสรรตราสารทั้งหมดหรือแต่บางส่วน โดยไม่จำเป็นต้องแจ้งผู้จองซื้อก่อนดำเนินการ

5. ในกรณีที่ผู้ออกตราสารได้พิจารณาแล้วว่าการจัดสรรมีผลกระทบต่อชื่อเสียง หรือต่อความรับผิดชอบทางกฎหมายในอนาคตของผู้ออกตราสาร หรือมีผลกระทบต่อการลงทุนของผู้ออกตราสาร หรือผู้ถือตราสาร รวมถึงกรณีที่ผู้ออกตราสารพบว่า ผู้ออกตราสารไม่สามารถปฏิบัติหน้าที่เกี่ยวกับกฎหมายว่าด้วยการป้องกันและการปราบปรามการฟอกเงิน และกฎหมายว่าด้วยการป้องกันและปราบปรามการสนับสนุนทางการเงินแก่การก่อการร้ายและ Foreign Account Tax Compliance Act (FATCA) ได้

**7.6 การคืนเงินค่าจองซื้อตราสาร**

ในกรณีที่ผู้ออกตราสารมีความประสงค์จะยกเลิกการเสนอขายตราสารเนื่องจากผู้ออกตราสารพิจารณาแล้วเห็นว่า สภาวะตลาดหลักทรัพย์ไทยหรือตลาดหลักทรัพย์ต่างประเทศไม่เอื้ออำนวย หรือมีเหตุขัดข้อง หรือผู้ออกตราสารไม่สามารถเสนอขายตราสารที่เป็นหลักทรัพย์ใดหลักทรัพย์หนึ่งครั้งแรกได้ตามหลักเกณฑ์ที่กำหนดตามประกาศคณะกรรมการกำกับตลาดทุนที่ ทจ.45/2564 เรื่อง การออกและเสนอขายหลักทรัพย์ที่ออกใหม่ประเภทตราสารแสดงสิทธิในหลักทรัพย์ต่างประเทศ ลงวันที่ 31 พฤษภาคม 2564 (รวมทั้งที่มีการแก้ไขเพิ่มเติม) ผู้ออกตราสารจะยกเลิกการขายทั้งหมด และคืนเงินจองซื้อตราสารครบทั้งจำนวนโดยไม่หักค่าใช้จ่ายใดๆ ให้กับผู้จองซื้อที่เป็นลูกค้าของผู้ออกตราสาร ในกรณีดังต่อนี้

1. การโอนเงินค่าจองซื้อเข้าบัญชีธนาคารของผู้จองซื้อผ่านระบบการโอนเงินอัตโนมัติ (Automatic Transfer System (ATS)) หรือโอนเงินเข้าบัญชีซื้อขายหลักทรัพย์ตามที่ผู้จองซื้อแจ้งฝากตราสารไว้กับผู้ออกตราสาร โดยจะดำเนินการภายใน 5 วันทำการนับตั้งแต่วันแรกที่ผู้ออกตราสารประกาศยกเลิกการขายตราสาร

2. การโอนเงินค่าจองซื้อผ่านบัญชีธนาคารตามที่ผู้จองซื้อแจ้งไว้ โดยจะดำเนินการภายใน 7 วันทำการ นับตั้งแต่วันแรกที่ผู้ออกตราสารประกาศยกเลิกการขายตราสาร

3. การจ่ายเป็นเช็คขีดคร่อมเฉพาะสั่งจ่ายผู้จองซื้อตราสารตามชื่อที่ระบุไว้ในใบจองซื้อหรือในกรณีที่ไม่สามารถคืนเงินค่าจองตามช่องทางอื่นได้ โดยจะดำเนินการภายใน 10 วันทำการ นับตั้งแต่วันแรกที่ผู้ออกตราสารประกาศยกเลิกการขายตราสาร

ในกรณีที่ผู้ออกตราสารไม่สามารถดำเนินการคืนเงินได้ภายในระยะเวลาที่แจ้งไว้ เนื่องจากความผิดพลาดของผู้ออก  
ตราสารเอง ผู้ออกตราสารจะชดเชยค่าเสียหายในรูปดอกเบี้ยในอัตราร้อยละ 7.50 ต่อปี นับตั้งแต่วันที่ครบกำหนดจนถึงวันที่นักลงทุนได้รับเงินคืนครบทั้งจำนวน

**8. ค่าธรรมเนียมที่เกี่ยวข้อง**

**ส่วนที่ 1 ค่าธรรมเนียมที่เรียกเก็บจากผู้ถือตราสาร**

1. ค่าธรรมเนียมการไถ่ถอนตราสาร ไม่เกินร้อยละ 5 ของมูลค่าไถ่ถอน โดยมีจำนวนขั้นต่ำที่ 200,000 บาท

2. ค่าธรรมเนียมการส่งผ่านผลประโยชน์ที่เป็นเงินให้ผู้ถือใบแสดงสิทธิ ไม่เกินร้อยละ 5.0 (ห้า) ของจำนวนเงินต่อหนึ่งหน่วย   
 ตราสารทั้งนี้ ผู้ถือใบแสดงสิทธิเป็นผู้รับภาระค่าใช้จ่ายที่เกิดขึ้นในการส่งผ่านผลประโยชน์ให้แก่ผู้ถือใบแสดงสิทธิ

3. ค่าธรรมเนียมส่งมอบสิทธิประโยชน์กรณีเพิ่มทุนไม่เกินร้อยละ 5.0 (ห้า) ของจำนวนสิทธิประโยชน์ ทั้งนี้ ผู้ถือใบแสดงสิทธิ

เป็นผู้รับภาระค่าใช้จ่ายที่เกิดขึ้นในการส่งผ่านผลประโยชน์ให้แก่ผู้ถือใบแสดงสิทธิ

4. ผู้ออกตราสารขอสงวนสิทธิในการเปลี่ยนแปลงค่าธรรมเนียมตามข้อ 1 ข้อ 2 และข้อ 3 ได้โดยไม่ถือว่าเป็นการแก้ไขเพิ่มเติมข้อกำหนดสิทธิ โดยหากมีการเปลี่ยนแปลงค่าธรรมเนียมดังกล่าว ผู้ออกตราสารจะดำเนินการในแต่ละกรณีดังต่อไปนี้

4.1 กรณีปรับเพิ่มค่าธรรมเนียมไม่เกินร้อยละ 10 ของค่าธรรมเนียมเดิม ผู้ออกตราสารจะประกาศให้ผู้ถือตราสารทราบล่วงหน้าไม่น้อยกว่า 60 วัน ผ่านเว็บไซต์ของผู้ออกตราสาร

4.2 กรณีปรับเพิ่มค่าธรรมเนียมเกินร้อยละ 10 ของค่าธรรมเนียมเดิม ผู้ออกตราสารจะจัดให้มีการประชุมผู้ถือตราสารเพื่อขอมติจากผู้ถือตราสารก่อนที่จะดำเนินการ

4.3 ผู้ออกตราสารจะจัดให้มีการประชุมผู้ถือตราสาร เพื่อขอมติจากผู้ถือตราสาร หากค่าธรรมเนียมสุดท้ายที่ปรับเพิ่มขึ้นตามข้อ 4.1 มีอัตราเกินกว่าร้อยละ 10 ของค่าธรรมเนียมเดิม

4.4 กรณีลดค่าธรรมเนียม ผู้ออกตราสารจะประกาศผ่านเว็บไซต์ของผู้ออกตราสาร

5. ค่าธรรมเนียมตามข้อ 1 และข้อ 2 ยังไม่รวมถึงผลต่างอัตราแลกเปลี่ยนที่อาจเกิดขึ้นระหว่างการดำเนินการ โดยผู้ถือตราสารจะต้องเป็นผู้รับผิดชอบในส่วนดังกล่าว

6. ค่าธรรมเนียมที่ระบุในส่วนที่ 1 นี้ ยังไม่รวมภาษีมูลค่าเพิ่ม

**ส่วนที่ 2 ค่าธรรมเนียมที่รวมอยู่ในราคาเสนอขายตราสารครั้งแรก (IPO)**

ราคาเสนอขายตราสารครั้งแรก (IPO) จะคำนวณจากราคาเฉลี่ยของราคาหลักทรัพย์ต่างประเทศที่ผู้ออกตราสารซื้อได้ รวมค่าธรรมเนียมในการซื้อหลักทรัพย์ต่างประเทศ ไม่เกินร้อยละ 0.5 ของราคาซื้อหลักทรัพย์ต่างประเทศ ซึ่งจะแปลงเป็นเงินบาทโดยใช้อัตราแลกเปลี่ยนตามสกุลเงินที่ใช้ซื้อหลักทรัพย์ต่างประเทศ

**ส่วนที่ 3 ค่าใช้จ่ายที่เรียกเก็บจากผู้ถือตราสารในการจัดส่งเงินปันผลและสิทธิประโยชน์ให้แก่ผู้ถือตราสาร**

ค่าใช้จ่ายในการจัดส่งเงินปันผลให้แก่ผู้ถือตราสารจะใช้วิธีจัดสรรตามสัดส่วนของจำนวนหน่วย (Pro-rata) โดยผู้ออกตราสารจะทำการคิดค่าธรรมเนียมและค่าใช้จ่ายสำหรับการจัดส่งเงินปันผล และทำการหักค่าธรรมเนียมและค่าใช้จ่ายดังกล่าวจากเงินปันผล แล้วจึงนำส่งเงินปันผลหลังหักค่าธรรมเนียมและค่าใช้จ่ายแก่ผู้ถือตราสารตามสัดส่วนของจำนวนหน่วย (Pro-rata)

กรณีการได้รับสิทธิประโยชน์ต่างๆที่เกี่ยวข้อง เช่น การเพิ่มทุน ทางผู้ออกตราสารได้ทำการคิดคำนวณโดยรวมค่าธรรม เนียมและค่าใช้จ่ายต่างๆที่เกิดขึ้น รวมอยู่ในราคาของการประมาณการการเพิ่มทุนที่ผู้ลงทุนต้องจ่ายแล้ว

**ส่วนที่ 4 กรณีการเพิ่มทุน (Right Offering)**

ผู้ออกตราสารสามารถดำเนินการได้ 2 วิธี ขึ้นอยู่กับความเหมาะสมของสถานการณ์ ณ ขณะนั้น โดยคำนึงถึงประโยชน์สูงสุดของ  
ผู้ถือตราสารเป็นสำคัญ หรือตามดุลยพินิจของผู้ออกตราสาร

วิธีที่ 1. การให้สิทธิในการจองซื้อหุ้นเพิ่มทุนแก่ผู้ถือใบแสดงสิทธิโดยจัดสรรตามสัดส่วนของจำนวนหน่วย (Pro- rata) ให้แก่ผู้ลงทุน ตามสัดส่วนที่ผู้ลงทุนได้รับ โดยผู้ลงทุนทำการชำระค่าจองซื้อเต็มจำนวนให้แก่ผู้ออกตราสาร รวมถึงหากเกิดเหตุการณ์ที่ผู้ออกตราสารไม่สามารถดำเนินการให้ผู้ถือตราสารได้รับสิทธิประโยชน์จากกรณีที่ผู้ออกหลักทรัพย์ต่างประเทศมีการเพิ่มทุน ทางผู้ออกตราสาร   
จะทำการคืนเงินเต็มจำนวนตามที่ผู้จองซื้อใช้สิทธิเข้ามา โดยไม่หักค่าใช้จ่ายใดๆ

วิธีที่ 2. การขายสิทธิโดยจัดสรรตามสัดส่วนของจำนวนหน่วย (Pro- rata) ให้แก่นักลงทุน และจ่ายคืนเป็นเงินสดให้แก่ผู้ถือใบแสดงสิทธิ หลังจากการขายสิทธิแล้ว ผู้ออกตราสารจะแลกเปลี่ยนเงินเป็นสกุลเงินบาท และหักค่าใช้จ่ายในการดำเนินงานที่เกิดขึ้นจริง รวมถึงค่าธรรมเนียมในการส่งผ่านผลประโยชน์ ไม่เกินร้อยละ 5 (ห้า) ของจำนวนเงินต่อหนึ่งหน่วยตราสาร

**9. เงื่อนไขและขั้นตอนดำเนินการ กรณีที่ผู้ถือตราสารมีความประสงค์ไถ่ถอนตราสาร**

1. ผู้ถือตราสารที่ประสงค์ไถ่ถอนตราสารต้องมีตราสารที่ประสงค์จะไถ่ถอนในบัญชีซื้อขายหลักทรัพย์ที่เปิดไว้กับผู้ออกตราสาร  
และตราสารที่ประสงค์จะไถ่ถอนต้องอยู่ในบัญชีซื้อขายหลักทรัพย์ที่เปิดไว้กับผู้ออกตราสาร

2. ผู้ถือตราสารที่ประสงค์ไถ่ถอนตราสาร ต้องแจ้งความประสงค์ไถ่ถอนและกรอกแบบฟอร์มพร้อมทั้งลงนามตามที่ผู้ออก  
ตราสารกำหนด ทั้งนี้ ผู้ถือตราสารจะต้องชำระเงินค่าธรรมเนียมการไถ่ถอนก่อนเวลา 10.00 น. (ตามเวลาในประเทศไทย) ของวันที่แจ้งความประสงค์ในวันทำการ มิเช่นนั้น ผู้ออกตราสารจะดำเนินการในวันทำการถัดไป (**“วันทำการ”** ในข้อนี้หมายถึง วันที่ตลาดหลักทรัพย์นครโฮจิมินห์  และตลาดหลักทรัพย์ไทยเปิดทำการพร้อมกัน)

3. ผู้ออกตราสารจะแจ้งระงับการขายตราสาร ในส่วนที่ผู้ถือตราสารได้แจ้งความประสงค์ขอไถ่ถอนกับผู้ออกตราสาร โดยผู้ถือตราสารจะได้รับชำระเป็นเงินสดที่ได้จากการไถ่ถอน จากราคาหลักทรัพย์ต่างประเทศที่ผู้ออกตราสารขายได้จริง หักค่าธรรมเนียมและค่าใช้จ่ายที่เกิดขึ้นจริง

4. ผู้ออกตราสารจะนำเงินสดที่ได้จากการไถ่ถอนตราสารเข้าบัญชีซื้อขายหลักทรัพย์ของผู้ถือตราสารที่ประสงค์ไถ่ถอน ภายใน

10 วันทำการหลังจากที่ผู้ออกตราสารขายหลักทรัพย์ต่างประเทศได้ครบตามจำนวนที่ผู้ถือตราสารประสงค์ไถ่ถอนตราสาร(**“วันทำการ”** ในข้อนี้หมายถึง วันที่ตลาดหลักทรัพย์นครโฮจิมินห์  และตลาดหลักทรัพย์ไทยเปิดทำการพร้อมกัน)

5. ในวันที่เงินสดที่ได้จากการไถ่ถอนตราสารเข้าบัญชีซื้อขายหลักทรัพย์ของผู้ถือตราสารที่ประสงค์ไถ่ถอน ผู้ออกตราสารจะดำเนินการยกเลิกตราสารในส่วนที่ผู้ถือตราสารได้แจ้งความประสงค์ขอไถ่ถอนกับผู้ออกตราสาร

6. กรณีที่พบว่าผู้ถือตราสารที่ประสงค์ไถ่ถอนไม่ดำเนินการตามเงื่อนไขที่ระบุในข้อ 1 บริษัทขอสงวนสิทธิในการปฏิเสธคำขอของผู้ถือตราสารได้ และผู้ถือตราสารจะไม่เรียกร้องค่าเสียหาย หรือค่าใช้จ่ายใดๆ จากผู้ออกตราสารทั้งสิ้น

7. กรณีที่ผู้ถือตราสารที่ประสงค์จะไถ่ถอนมีการกระทำใดๆ ที่ขัดขวางหรือส่งผลกระทบต่อขั้นตอนการไถ่ถอน ผู้ถือตราสารจะต้องรับผิดชอบในความเสียหายใดๆ ที่เกิดขึ้นจนสิ้นเชิง และผู้ออกตราสารสงวนสิทธิที่จะยกเลิกการปฏิบัติตามคำขอของผู้ถือตราสารได้ และผู้ถือตราสารจะไม่เรียกร้องค่าเสียหาย หรือค่าใช้จ่ายใดๆ จากผู้ออกตราสารทั้งสิ้น

8. ผู้ออกตราสารขอสงวนสิทธิในการเรียกเก็บภาษีใดๆ จากผู้ถือตราสารที่อาจเกิดขึ้นจากการไถ่ถอนตราสาร หรือการดำเนินการอื่น

ใดที่เกี่ยวข้องตามที่กรมสรรพากรกำหนด

**10. การเสนอขายให้กับบุคคลที่เกี่ยวข้องของผู้ออกตราสาร**

ผู้ออกตราสารสามารถจัดสรรตราสารแสดงสิทธิในหลักทรัพย์ต่างประเทศดังกล่าว ให้แก่กรรมการ ผู้บริหาร ผู้ถือหุ้นรายใหญ่   
ผู้มีอำนาจควบคุม บริษัทใหญ่ บริษัทย่อย ของผู้จัดจำหน่ายหลักทรัพย์ได้ แต่ไม่เกินวงเงินการออกและเสนอขายในแต่ละครั้ง    
 ทั้งนี้ เป็นไปตามประกาศคณะกรรมการกำกับตลาดทุน ที่ ทธ. 27/2559 เรื่อง หลักเกณฑ์ เงื่อนไข และวิธีการในการจัดจำหน่ายหลักทรัพย์  ฉบับลงวันที่ 8 กรกฎาคม 2559 (รวมทั้งที่มีการแก้ไขเพิ่มเติมในอนาคต)